Public procurement notice: Voluntary Ex Ante Transparency Notice
Published: 2025-11-05
Buyer: Forsvarsministeriets Materiel- og Indkøbsstyrelse
Country: DK
Region: DK012
Contract type: Supplies
Procedure: Negotiated without a prior call for competition
CPV classification: 35812000: Combat uniforms

Technical requirements: Forsvarsministeriets Materiel- og Indkøbsstyrelse (FMI) ønsker at forhøje værdien af eksisterende rammeaftale nr. 4600005872 vedrørende ”Nordic Combat Uniform system” der konkret angår levering af kampuniformer til det danske Forsvar. Rammeaftalen er udbudt efter den norske implementering af forsvars- og sikkerhedsdirektivet i et fællesnordisk udbud med Norge, Sverige og Finland. Hvert land har indgået en selvstændig rammeaftale med leverandøren, og denne bekendtgørelse omfatter alene forhøjelse af værdien for den danske rammeaftale. 

FMI har udbudt og forhandler aktuelt om indgåelse af en ny rammeaftale om kampuniformer (udbuddet er offentliggjort ved udbudsbekendtgørelse nr. 512939-2024). 

Indtil denne nye rammeaftale er indgået, står FMI imidlertid overfor et kritisk kapacitetsgab i forsyningen af kampuniformer, der ikke kunne have været forudset af FMI på tidspunktet for udbuddet af den eksisterende rammeaftale.

Dette skyldes et væsentligt større kapacitetsbehov som følge af den ændrede sikkerhedspolitiske situation, herunder den markante forøgelse af antallet af værnepligtige, som ikke var kendte på tidspunktet for gennemførelsen af udbuddet af den eksisterende rammeaftale.

Forhøjelse af aftalens værdi udspringer således af ændringerne i den geopolitiske situation, der har medført et behov for en yderst hastig oprustning af operative kapaciteter. At Forsvaret besidder den fornødne kapacitet af kampuniformer, er i denne henseende en operativ høj prioritet. Formålet er ultimativt at sikre den offentlige sikkerhed, herunder at Forsvaret til fulde kan opfylde sine nationale og internationale opgaver.

Den samlede anslåede værdi for det fællesnordiske udbud var EUR 425 mio. Henset til ovenstående er det nødvendigt at forøge aftalens værdi (aftalen mellem FMI og leverandøren), der oprindeligt blev anslået til EUR 100 mio., med EUR 25 mio., samt i den forbindelse at foretage øvrige nødvendige justeringer af aftalen som følge heraf.
FMI følger proceduren i § 4 i klagenævnsloven (lov nr. 492 af 12. maj 2010 med senere ændringer). Aftalen vil ikke blive indgået før udløbet af 10 kalenderdage regnet fra dagen efter den dag, hvor denne bekendtgørelse er offentliggjort, jf. klagenævnslovens § 4, stk. 1, nr. 2. I henhold til klagenævnslovens § 7, stk. 3, skal en klage over, at ordregiveren i strid med udbudsreglerne har indgået en aftale uden forudgående offentliggørelse af en udbudsbekendtgørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en aftale, forudsat at bekendtgørelsen indeholder begrundelsen for ordregiverens beslutning om at tildele aftalen uden forudgående offentliggørelse af en udbudsbekendtgørelse i Den Europæiske Unions Tidende. Senest samtidig med, at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i den nævnte periode, skal klageren tillige angive, hvorvidt der begæres opsættende virkning, jf. § 12, stk. 1. Klagenævnet for Udbuds egen vejledning om klager er tilgængelig på Klagenævnets hjemmeside.


Winner: Oskar Pedersen AS